DIRECȚIA DE ASISTENȚĂ SOCIALĂ

ORAŞUL DETA

JUDEȚUL TIMIȘ                                                                                                             Anexă          

Proceduri și criterii  privind numirea  în funcție al Directorului  Direcției de Asistență Socială Deta
Criterii generale și specifice

1. Criterii generale:

a) are cetăţenia română sau cetăţenia unui alt stat membru al Uniunii Europene, a unui stat parte la  Acordul privind Spaţiul Economic European (SEE)  sau cetățenia confederației Elvețiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii de vechime în specialitate și după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securității naționale, contra autorităţii, contra umanității, infracțiuni de corupție sau de serviciu, infracțiuni de fals ori contra  înfăptuirii  justiției, infracțiuni săvârșite cu intenție care ar face o persoană candidată la post incompatibilă  cu exercitarea funcției contractuale pentru care candidează, cu excepția situației în care a intervenit reabilitarea;
g) nu  execută o pedeapsă complementară  prin care i-a fost interzisă exercitarea dreptului de a ocupa  funcția , de a exercita  profesia  sau meseria ori de a desfășura activitatea de care s-a  folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 14, alin. (2) din Legea nr. 118/2019 privind Registrul  național automatizat cu privire la persoanele care au comis infracțiuni sexuale, de exploatare a unor  persoane sau  asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35, alin. (1), lit. h).
2. Criterii specifice:

-  studii universitare de licenţă absolvite cu diplomă de licență sau echivalentă; 

- domenii de licență: asistență socială sau sociologie, psihologie sau științe ale educației, drept, științe administrative, sănătate, economie sau management, finanțe, contabilitate;

- pot participa la concurs și absolvenți cu diplomă de licență ai învățământului universitar de lungă durată în alte domenii decât cele menționate, cu condiția să fi absolvit studii de masterat sau postuniversitare în domeniul administrației publice, management ori în specialitatea studiilor necesare exercitării funcției;                 

-  vechime în specialitatea studiilor: minimum 5 ani;

Procedura de selecție și numire a candidaților

Ocuparea postului de Director al Direcției de Asistență Socială Deta se face prin concurs organizat potrivit prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare. 

Comisia de concurs, comisia de soluționare a contestațiilor și secretarul comisiilor se constituie prin act administrativ al primarului , cu respectarea  condițiilor  și criteriilor, inclusiv cele privitoare la regimul incompatibilităților și conflictelor de interese, prevăzute de Hotărârea Guvernului nr. 1336/2022.

Concursul de ocupare a funcției de Director al Direcției de Asistență Socială Deta se desfășoară conform cerințelor cuprinse în Anunțul public.

Anunțul public cuprinde:

- denumirea postului pentru care se organizează concursul;

- condițiile  generale și specifice de participare la concurs;

- tipul probelor de concurs, locul, data și ora  desfășurării acestora;

- bibliografia și după caz, tematica;

- calendarul de desfășurare  a concursului, respectiv data-limită și ora până la care se pot depune dosarele de concurs, datele de desfășurare a probelor de concurs, termenele în care se afișează rezultatele  pentru fiecare probă, termenele în care se pot depune și în care  se afișează rezultatele contestațiilor, precum și termenul în care se afișează  rezultatele finale.

- informațiile referitoare  la organizarea și desfășurarea  concursului se mențin la locul de afișare și  după caz  pe pagina de internet  a instituției până la finalizarea concursului.

Salarizarea Directorului Direcției de Asistență Socială Deta se face în conformitate cu prevederile Legii nr. 153/2017 privind salarizarea personalului plătit din fonduri publice, la nivelul corespunzător funcției contractuale de conducere.

Atribuțiile generale și specifice ale Directorului Direcției de Asistență Socială Deta sunt detaliate în fișa postului care este anexă la Contractul Individual de Muncă.

Fișa postului pentru funcția contractuală de conducere vacantă de director Direcția de Asistență Socială Deta:
Directorul Direcției de Asistență Socială are următoarele atribuții:

- Îndeplinește atribuții specifice de angajator conform legislației muncii;

- Îndeplinește atribuții specifice calității de ordonator terțiar de credite;

- Răspunde de managementul direcției, de organizarea și funcționarea în condiții de eficiență și cu respectarea prevederilor legale;

- Concepe și aplică, cu avizul Primarului, strategia care va fi urmată în vederea realizării obiectivelor propuse pentru a fi îndeplinite;

- Întocmește programe și proiecte etapizate, conforme cu avizul Primarului, pentru activitatea Direcției de Asistență Socială Deta;

- Organizează și conduce activitatea Direcției de Asistență Socială Deta și răspunde de buna desfășurare a acesteia, asigură și aplică respectarea dispozițiilor legale în vigoare;

- Avizează programele de activități și modalitățile propuse pentru desfășurarea și/sau organizarea acestora;

- Negociază și semnează contracte și alte acte juridice de angajare a Direcției de Asistență Socială  Deta; 

- Organizează și conduce personal sau prin delegat toate activitățile tehnice,  economice, sociale sau de altă natură, stabilind și delegând atribuții pe trepte ierarhice și funcții având în vedere prerogativele funcției, structura organizatorică și Regulamentul de Organizare și Funcționare al Direcției de Asistență Socială  Deta;

- Îndrumă, coordonează și controlează activitatea desfăşurată în cadrul secţiilor pe ramură de asistență socială din cadrul direcției, în vederea realizării scopului şi obiectului de activitate al direcției;

- Îndrumă și aprobă activitatea personalului, săptămânal, zilnic, urmărește respectarea acestora și evidența muncii efectuate în așa fel încât realizarea obiectivelor intermediare și finale să fie atinse;

- Asigură și răspunde de integritatea și buna întreținere a patrimoniului Direcției de Asistență Socială Deta primite în administrare/folosință;

- Asigură aplicarea și respectarea dispozițiilor privind constituirea și actualizarea permanentă a fondului documentar și a băncii de date ale Direcției de Asistență Socială Deta referitor la:

· actele normative în vigoare privind activitatea de asistență socială;

· regulamentul de organizare și funcționare propriu;

· regulamentul intern;

· hotărârile Consiliului Local al Orașului Deta privind activitatea Direcției de Asistență Socială Deta. 

- Elaborează și pune în practică obiective, politici, strategii și sisteme coerente în domeniul resurselor umane;

- Organizează controlul îndeplinirii sarcinilor de către personalul din subordine și urmărește aplicarea măsurilor pe care le dispune;

- Îndeplinește orice alte atribuții pe care legea și actul constitutiv al Direcției de Asistență Socială Deta le prevăd, cu exceptia celor date potrivit reglementărilor legale în competența altor organe;

La solicitare, informează Consiliul Local al Orașului Deta asupra rezultatelor economico financiare și alte activități desfășurate;

- Aplică şi respectă procedurile de sistem, procedurile operaţionale, precum şi procedurile de proces, în scopul funcţionării optime a Sistemului de Management al Calităţii, în vederea atingerii obiectivelor în propria activitate; asigură implementarea documentelor SMC elaborate referitoare la procesele coordonate; stabileşte şi asigură implementarea corecţiilor/ acţiunilor corective/ acţiunilor preventive pentru neconformităţile apărute în procesul coordonat; participă şi răspunde pentru implementarea şi dezvoltarea Sistemului de Control Intern Managerial la nivelul Direcției de Asistență Socială / compartimentelor direcției / activităţii.

- Verifică și avizează planurile de activități, săptămânale, zilnice întocmite, urmărește respectarea acestora și evidența muncii efectuate în așa fel încât realizarea obictivelor intermediare și finale să fie atinse;

- Îndrumă și organizează controlul îndeplinirii sarcinilor reieșite din atribuțiile funcționale de către personalul din subordine și urmărește aplicarea măsurilor ce se impun; 
- Elaborează şi semnează fișele de post pentru salariaţii din subordine conform statului de functii aprobat, precum și evaluarea performanțelor profesionale individuale ale salariaților din subordine;
- Colaborează și întocmește Regulamentul Intern, Calendarul activităților și modalitatea propusă pentru desfășurarea și/sau organizarea  acestora; 

- Elaborează şi coordonează programe de colaborare cu toate structurile de asistență socială,  din țară sau din străinătate;

- Monitorizează în permanență activitatea concurenței și utilizează mijloace și metode pentru gestionarea corectă și în favoarea Direcției de Asistență Socială Deta a situațiilor concrete constatate;

- Colaborează cu structurile informatice pentru înființarea, crearea, actualizarea paginii de web a Direcției de Asistență Socială Deta;

- Se ocupă de publicitate și promovare, planifică și conduce politicile și programele de publicitate, sau produce materiale conexe acestui domeniu;

- Promovează imaginea direcției pe plan local, naţional și internațional;

- Ține legătura cu compartimentele de asistență socială la nivel național pentru buna informare în domeniu, prin personalul de specialitate, organizează activitatea cabinetului metodic și sprijină perfecționarea profesională a tehnicienilor din cadrul direcției;

- Identifică soluţiile optime de promovare, pentru atragerea mai multor sponsori, inclusiv şi deplasarea la diverse firme şi instituţii pentru a face cât mai cunoscute activitatea de asistență socială din cadrul direcției;

- Asigură implementarea standardelor de control intern /managerial;

- Îndeplinește orice alte atribuții ce reies din Regulamentul de Organizare și Funcționare prin decizia organelor de conducere;

- Asigură necesarul de materiale de întreţinere, reparaţii şi curăţenie pentru obiectivele de asisstență socială ale direcției;

- Verifică după toate acţiunile organizate în sălile si locațiile administrate de direcție, să nu fie defecţiuni şi alte nereguli cu privire la mijloacele fixe şi obiectele de inventar;

- Controlează desfăşurarea în condiţii tehnice corespunzătoare a programelor de lucru şi a celorlalte activităţi care se desfăşoară în sălile destinate acestora;

- Îndeplineşte atribuţii de cadru tehnic în domeniul apărării împotriva incendiilor, control şi supraveghere a măsurilor de apărare împotriva incendiilor;

- În exercitarea atribuțiilor sale, Directorul emite decizii care se comunică potrivit legii, Primarului Orasului Deta.

- În perioada absenței din instituție, atribuțiile postului de director sunt preluate de o persoană desemnată de acesta prin decizie. Suplimentar, directorul Direcției de Asistență Socială Deta poate delega prin Decizie, către o persoană desemnată, oricare dintre atribuțiile postului de director, cu avizul Primarului.

Bibliografia cuprinde acte normative pentru funcția contractuală de conducere vacantă pentru care se organizează concursul:

1. Constituția României, republicată,  cu modificările și completările ulterioare;

2. O.U.G. nr. 57/2019  privind Codul administrativ, partea I, partea a II-a, titlul I și titlul II , partea a III-a, partea a IV-a , titlul I și partea a VI-a titlul III Personalul contractual din autoritățile  și instituțiile publice, cu  modificările și completările ulterioare;

3. O.G. nr. 137/2000 privind prevenirea  și sancționarea  tuturor formelor de discriminare, republicată cu modificările și completările ulterioare;

4. Legea nr. 202/2002 privind egalitatea de șanse și de tratament între femei și bărbați, republicată cu modificările și completările ulterioare;

5. Legea nr. 292/2011- Legea asistenței sociale, cu modificările și completările ulterioare;

6. Legea nr. 448/2006 privind protecția  și promovarea  drepturilor persoanelor cu handicap, republicată cu modificările și completările ulterioare;

7. Legea nr. 196/2016 privind venitul minim de incluziune, cu modificările și completările  ulterioare;anța corporativă a întreprinderilor publice cu modificările și completările ulterioare;

8. Legea nr. 17/2000 privind asistența  socială a personelor vârstnice, republicată;

9. H.G. nr. 797/2017 pentru aprobarea regulamentelor-cadru de organizare  și funcționare ale serviciilor publice de  asistență socială și a structurii orientative de personal, Anexa nr.2 regulament-cadru de organizare și funcționare al direcției de asistență socială organizate în subordinea consiliilor locale ale municipiilor și  orașelor; 

Comisia de concurs, comisia de soluționare a eventualelor contestații și secretariatul comisiilor se constituie prin act administrative al Primarului Orașului Deta, cu respectarea condițiilor și criteriilor, inclusiv cele privitoare la regimul incompatibilităților și conflictelor de interese, prevăzute de H.G. nr.1336/2022.

Concursul organizat pentru ocuparea postului contractual de conducere vacant de director cu  normă întreagă , pe perioadă nedeterminată constă  în proba scrisă și proba de interviu. 

Deta 19.09.2025                                             
        Primar,                                                                        Director interimar,

    Petru Roman                                                                  Miloș Lucian Achim
